దివ్యా దత్తా
25 సెప్టెంబరు 1977న పంజాబ్ లోని లుధియానాలో పంజాబీ హిందూ కుటుంబంలో జన్మించారు దివ్యా. దివ్య 7వ ఏట ఆమె తండ్రి చనిపోయారు. ఆమెనూ, ఆమీ సోదరుణ్ణీ ఆమె తల్లి డాక్టర్.నళినీ ఒంటి చేత్తో పెంచారు. ఆమె తల్లి ప్రభుత్వ అధికారి, డాక్టర్ గా పనిచేసేవారు. ఆమె తల్లి గురించి దివ్యా మాట్లాడుతూ "ధైర్యవంతురాలైన అధికారి", ఇంటి దగ్గర మాత్రం సరదా తల్లి అని వివరించారు. 2013లో గిప్పీ సినిమాలో సింగిల్ మదర్ గా పప్పీ పాత్ర నటించాల్సి వచ్చినప్పుడు ఆమె తల్లి నుండి ప్రేరణ పొంది నటించారు ఆమె. తమ తల్లి రాసిన కవితల్ని దివ్య, తాన సోదరుడు కలసి పుస్తకంగా ప్రచురించారు.
లావు రత్తయ్య
విజ్ఞాన్ రత్తయ్య గా ప్రసిద్ధిచెందిన లావు రత్తయ్య గుంటూరు జిల్లా పెదనందిపాడులో మధ్యతరగతి కుటుంబంలో జన్మించారు. ముగ్గురు అన్నదమ్ముల్లో పెద్దవాడు. ప్రాథమిక విద్య పెదనందిపాడు జిల్లా పరిషత్ పాఠశాలలో పూర్తి చేశారు. గుంటూరు ఆంధ్ర లూథరన్ కళాశాల నుండి బి.ఇడీ, ఎం.ఇడీ మరియు ఆగ్రా విశ్వవిద్యాలయము నుండి ఎం.ఎస్సీ చేశారు. భారతీయ విద్యా భవన్‌లో జర్నలిజం కోర్సు చేశారు. విజయవాడ ఇండియన్ ఎక్స్‌ప్రెస్లో ప్రూఫ్ రీడింగ్ చేశారు. సెంట్‌ జోసెఫ్ మహిళా కళాశాలలో ఒక సంవత్సరం అధ్యాపకుడిగా పనిచేసిన పిదప స్వంతంగా 'విజ్ఞాన్' కోచింగ్ సెంటర్ పెట్టారు. నాగార్జునసాగర్ ప్రభుత్వ రెసిడెన్షియల్ కళాశాలవంటి విద్యావిధానంతో వడ్లమూడి వద్ద రెసిడెన్షియల్ కాలేజీ పెట్టారు.